
R E F E R A T   D E   A P R O B A R E 
privind achiziționarea prin negociere directă a unui imobil - teren în suprafață totală de 65 mp., situat în municipiul Brad, strada Tudorănești, FN,
 județul Hunedoara


	Prin Referatul de necesitate nr. 39567 din 02.08.2024, Compartimentul Urbanism Amenajarea Teritoriului aduce la cunoștință necesitatea achiziționării unei suprafețe suplimentare de teren pentru derularea investiției ”Dezvoltarea rețelelor inteligente de distribuție a gazelor naturale”. Necesitatea achiziționării parcelei de teren a fost semnalată în Procesul-Verbal de predare-primire a amplasamentelor și a bornelor de repere numărul 39404 din 01.08.2024 de către reprezentantul SNTG Trangaz SA Mediaș, respectiv la poziția drumului de acces la stația propusă SRMP  față de conducta de transport gaze naturale. Achiziția terenului este absolut necesară pentru realizarea drumului de acces în conformitate cu normele tehnice în vigoare.     
	Pentru opinarea prețului de achiziționare a terenului identificat în C.F. nr.69644 Brad număr cadastral 69644 cu suprafața tabulară de 65 mp. s-a întocmit un Raport de evaluare de către expert evaluator autorizat.
	Prin Raportul de Evaluare nr. 33 D/05.08.2024, valoarea de piață a parcelei de teren s-a opinat ca fiind de 26,65 euro/mp. (132,59 lei/mp.), respectiv 1.732 euro (8.617,22 lei la cursul euro din data de 02.08.2024 – 1 euro=4,9753 lei), pentru imobilul cu suprafața de 65 mp.. 	
	Pentru achiziția directă a terenului este necesară numirea unei comisii de negociere a prețului de achiziție cu proprietarul terenului, având la bază prețul pieței rezultat din Raportul de evaluare întocmit de către expert evaluator S.C. DOREVAL S.R.L. Deva.
	Suprafața de teren achiziționată se va inventaria în domeniul public al municipiului Brad, scopul achiziției terenului fiind de utilitate publică.
În contextul celor de mai sus, am inițiat prezentul proiect de hotărâre prin care am propus achiziționarea prin negociere directă a unui imobil – teren în suprafață totală de 65 m.p., situat în municipiul Brad, strada Tudorănești, FN, județul Hunedoara și-l supun spre dezbatere și aprobare plenului Consiliului Local al Municipiului Brad în forma prezentată. 
Am propus, de asemenea, împuternicirea Primarul Municipiului Brad să semneze, în numele și pentru Municipiul Brad, contractul de vânzare – cumpărare.
Invoc în susţinerea propunerii mele prevederile art. 553 alin. 1 și alin. 4 și ale art. 557 alin. 1 din Codul civil, cu modificările și completările ulterioare, ale art. 41, art. 44 alin.1, art. 45 şi art. 48 din Legea nr. 273/2006 privind finanţele publice locale, cu modificările şi completările ulterioare, ale art. 129 alin. 1 și alin. 7 lit. s din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4  din Legea nr. 554/2004 a contenciosului administrativ, actualizată.

